ПРОЕКТ

ДОГОВОР

за извършване на застрахователни услуги

Днес, ……………….....201…… г., в гр. София, между:

**ДЪРЖАВНАТА АГЕНЦИЯ ЗА МЕТРОЛОГИЧЕН И ТЕХНИЧЕСКИ НАДЗОР,** със седалище и адрес на управление: град София, бул. „Д-р Г. М. Димитров“ № 52 А, БУЛСТАТ 000695096, представлявана от Петър Горновски – председател и Петя Петрова – Главен счетоводител, отдел „Бюджет и финанси“, наричана за краткост **ВЪЗЛОЖИТЕЛ**, от една страна

и

**„…………………………….” …….,** със седалище и адрес на управление: гр. ……………, ул. „……………………….” …….., ЕИК ………………., представлявано от …………………………, в качеството му на Управител/Изпълнителен директор, - избран за ИЗПЪЛНИТЕЛ, наричан също така и **ЗАСТРАХОВАТЕЛ**, от друга страна,

и във връзка с проведена обява за възлагане на обществена поръчка, с предмет: **„Извършване на застрахователни услуги за нуждите на ДАМТН“, обособена позиция № ……….. „Застраховка „………………………”**  на ВЪЗЛОЖИТЕЛЯ за определяне на изпълнител, се сключи настоящият договор за следното:

**I. ПРЕДМЕТ НА ДОГОВОРА.**

1.1. ВЪЗЛОЖИТЕЛЯТ възлага, а ЗАСТРАХОВАТЕЛЯТ приема срещу заплащане на застрахователна премия да застрахова работници и служители на ВЪЗЛОЖИТЕЛЯ със застраховка „……………………..”.

1.2. Застраховката „………………………….“ важи за територията на Република България.

1.3. В изпълнение на договора се сключват застрахователни полици между страните, като срока на валидност на всяка от тях не може да бъде по-дълъг от 12 месеца.

1.4. Застраховката в изпълнение на този договор се сключва при специалните условия и изисквания на ВЪЗЛОЖИТЕЛЯ, посочени в Техническите спецификации от документацията на поръчката (Приложение № 1 към договора) и при условията, предложени от ЗАСТРАХОВАТЕЛЯ в Техническото му предложение (Приложение № 2 към договора) и Ценовата му оферта (Приложение № 3 към договора).

**II. СРОК.**

2.1. Срокът на действие на застраховката e 12 месеца, считано от датата на влизане в сила.

2.2. Застрахователните полици влизат в сила от датата записана в тях, но не по-рано от дата на заплащането на застрахователната премия за всяка конкретна полица.

2.3. Застрахователните полици се издават до 3 дни от датата на влизане в сила на договора.

2.4. Срокът на договора е една година, считано от датата на влизането му в сила.

2.5. Договорът влиза в сила от датата на подписването му и от двете страни и регистрацията му в деловодството на Възложителя.

2.6. В случай че до изтичане на срока на договора максималният финансов ресурс по договора не е изчерпан, срокът на договора може да бъде удължен, като стойността на договора не трябва да превишава максималния финансов ресурс по обособената позиция.

**ІІІ. МАКСИМАЛНА СТОЙНОСТ НА ДОГОВОРА.**

3.1. Максималната крайна стойност, която ВЪЗЛОЖИТЕЛЯ ще заплати за изпълнението по този договор, е в общ размер до ………………………… /……………………. лева/без ДДС. Тя представлява сбор от застрахователната премия, съгласно предложението в Ценовата оферта на ЗАСТРАХОВАТЕЛЯ, и данък от 2 % съгласно чл. 9 и 10 от Закона за данък върху застрахователните премии.

3.2. Данъкът от 2 % съгласно чл. 9 и 10 от Закона за данък върху застрахователните премии се заплаща заедно със застрахователната премия по начина и в сроковете, предвидени за застрахователната премия.

**ІV. ЗАСТРАХОВАТЕЛНА СУМА/ЛИМИТ НА ОТГОВОРНОСТ И ЗАСТРАХОВАТЕЛНА ПРЕМИЯ.**

4.1. Застрахователната сума/лимит на отговорност се определя на базата на ………………………………………………………

4.2. Конкретните работници и служители, които ще бъдат застраховани се определят със заповед на председателя на ДАМТН. Копие от заповедта се предоставя на ЗАСТРАХОВАТЕЛЯ преди подписването на полицата. При напускане на застрахован служител и назначаване на нов служител ВЪЗЛОЖИТЕЛЯТ уведомява ЗАСТРАХОВАТЕЛЯ в седем дневен срок от назначаването на новия служител.

4.3. ВЪЗЛОЖИТЕЛЯТ предоставя на ЗАСТРАХОВАТЕЛЯ преди подписването на всяка полица актуалната сума на средната работна заплата на работниците и служителите, които трябва да бъдат застраховани.

4.4. Застрахователната премия се изчислява въз основа на предложеното от ЗАСТРАХОВАТЕЛЯ в Ценовата му оферта тарифно число - …………. % от застрахователната сума/лимит на отговорност, като тарифното число е непроменено за целия срок на действие на договора.

4.5. ВЪЗЛОЖИТЕЛЯТ заплаща дължимата застрахователна премия …………………………… (на едно, две или четири равни вноски) до 15 /петнадесет/ дни след сключването на всяка застрахователна полица.

4.6. Плащането се извършва с платежно нареждане по банкова сметка на ЗАСТРАХОВАТЕЛЯ при:

Банка: ……………………….

IBAN: ……………………….

BIC: ………………………….

4.7. За извършване на плащането по т. 4.5 ЗАСТРАХОВАТЕЛЯТ изготвя първичен счетоводен документ, които следва да съдържат следната задължителна информация:

Получател: ДЪРЖАВНА АГЕНЦИЯ ЗА МЕТРОЛОГИЧЕН И ТЕХНИЧЕСКИ НАДЗОР, адрес: град София, бул. „Д-р Г. М. Димитров“ № 52 А

ЕИК 000695096

Получил фактурата: .............

МОЛ Тома Томов

Номер на документа, дата, място

**V. ГАРАНЦИЯ ЗА ИЗПЪЛНЕНИЕ НА ДОГОВОРА**

5.1. При подписване на договора ЗАСТРАХОВАТЕЛЯТ учредява в полза на ВЪЗЛОЖИТЕЛЯ банкова гаранция или му предоставя гаранция под формата на парична сума. Размерът на гаранцията е 3 % (три на сто) от максимална стойност по т. 3.1., с ДДС. В зависимост от избраната форма ЗАСТРАХОВАТЕЛЯТ предоставя на ВЪЗЛОЖИТЕЛЯ:

5.1.1. оригинал на платежно нареждане за парична сума, преведена по банкова сметка на Държавна агенция за метрологичен и технически надзор: Банка: БНБ ЦУ, BIC: BNBGBGSF, IBAN: BG 03 BNBG 9661 3300 1498 01

5.1.2. оригинал на банкова гаранция, издадена от българска или чуждестранна банка в полза на Държавна агенция за метрологичен и технически надзор. Банковата гаранция трябва да е безусловна, неотменима и изискуема при първото писмено поискване, в което ВЪЗЛОЖИТЕЛЯТ заявява, че ЗАСТРАХОВАТЕЛЯТ не е изпълнил някое от задълженията си по настоящия договор. Банковата гаранция следва да е със срок срокът на договора плюс 45 дни. Банковите гаранции, издадени от чуждестранни банки, следва да са авизирани чрез българска банка, потвърждаваща автентичността на съобщението.

5.1.3. застраховка, която обезпечава изпълнението чрез покритие на отговорността на изпълнителя.

5.2. ВЪЗЛОЖИТЕЛЯТ освобождава гаранцията за изпълнение на договора в срок до 30 дни след изтичане на срока за изпълнение на договора, ако липсват основания за задържането й от страна на ВЪЗЛОЖИТЕЛЯ. ВЪЗЛОЖИТЕЛЯТ освобождава гаранцията в пълен размер при качествено, точно и съобразено с клаузите на този договор, Техническата спецификация и Офертата на ЗАСТРАХОВАТЕЛЯ, изпълнение на дейностите по предмета на договора. При некачествено, неточно или несъобразено с клаузите на настоящия договор и приложенията към него изпълнение, ВЪЗЛОЖИТЕЛЯТ има право да пристъпи към упражняване на правата по гаранцията за изпълнение.

5.3. В случай, че са налице условията за освобождаване на гаранцията по т. 5.2., освобождаването й се извършва от ВЪЗЛОЖИТЕЛЯ чрез предаване оригинала на документа за учредяването й или чрез превеждане по сметка на ЗАСТРАХОВАТЕЛЯ, когато гаранцията е парична сума.

5.4. ВЪЗЛОЖИТЕЛЯТ не дължи лихва за времето, през което сумата по гаранцията за изпълнение по т. 5.1 е престояла законосъобразно у него.

5.5. ВЪЗЛОЖИТЕЛЯТ има право да усвои изцяло или отчасти гаранцията за изпълнение на договора при неточно изпълнение на задълженията по договора от страна на ЗАСТРАХОВАТЕЛЯ, вкл. при възникване на задължение на ЗАСТРАХОВАТЕЛЯ за плащане на неустойки, както и при прекратяване на договора от ВЪЗЛОЖИТЕЛЯ, поради неизпълнение на договорни задължения от страна на ЗАСТРАХОВАТЕЛЯ.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

6.1. ВЪЗЛОЖИТЕЛЯТ е длъжен:

6.1.1. Да заплати на ЗАСТРАХОВАТЕЛЯ уговорената застрахователна премия по начина и в сроковете, предвидени в настоящия договор;

6.1.2. Да предоставя на ЗАСТРАХОВАТЕЛЯ нужната информация и документация във връзка със застрахованите работници и служители.

6.2. ВЪЗЛОЖИТЕЛЯТ има право:

6.2.1. При настъпване на застрахователно събитие да иска заплащане на застрахователно обезщетение при условията и в сроковете на този договор, Техническата спецификация на ВЪЗЛОЖИТЕЛЯ и Техническото предложение на ЗАСТРАХОВАТЕЛЯ.

6.2.2. При предсрочно прекратяване на застрахователния договор, ВЪЗЛОЖИТЕЛЯТ има право да получи частта от застрахователната премия за неизтеклия период, изчислена пропорционално на оставащия брой месеци, освен ако до изтичане на договора остават по-малко от 30 дни.

**VІI. ПРАВА И ЗАДЪЛЖЕНИЯ НА ЗАСТРАХОВАТЕЛЯ.**

7.1. ЗАСТРАХОВАТЕЛЯТ е длъжен:

7.1.1. Да изпълнява поръчката точно, добросъвестно и в определените срокове, съгласно условията на настоящия договор;

7.1.2. Да направи застраховката „……………………..” на работници и служители, посочени му от ВЪЗЛОЖИТЕЛЯ, с покрити рискове съгласно Техническите спецификации на ВЪЗЛОЖИТЕЛЯ и Техническото предложение на ЗАСТРАХОВАТЕЛЯ;

7.1.3. При настъпване на застрахователно събитие да заплати застрахователно обезщетение съгласно изискванията на ВЪЗЛОЖИТЕЛЯ в Техническите спецификации и Техническото предложение на ЗАСТРАХОВАТЕЛЯ и при спазване на релевантните нормативни актове;

7.1.4. Да съдейства на ВЪЗЛОЖИТЕЛЯ при подготовката на документите, нужни за доказване на възникналия риск и вредите, причинени от него, като:

- ЗАСТРАХОВАТЕЛЯТ е длъжен да изпрати при поискване от ВЪЗЛОЖИТЕЛЯ пакет от необходимите документи за попълване - документи образци за настъпило застрахователно събитие.

- ЗАСТРАХОВАТЕЛЯТ е длъжен да оказва съдействие на ВЪЗЛОЖИТЕЛЯ по отношение на всички въпроси, свързани с комплектоването на документацията по предявените претенции, както и по отношение на всички въпроси, свързани с приключване на щети и заплащане на застрахователните обезщетения.

7.1.5. Да не използва данните и информацията, получени от него при или по повод изпълнението на този договор, за цели, които не са свързани с предмета на договора.

7.2. ЗАСТРАХОВАТЕЛЯТ има право:

7.2.1. Да получи застрахователната премия в размера и сроковете, уговорени в настоящия договор.

7.2.2. Да получи от ВЪЗЛОЖИТЕЛЯ сведения и документи, необходими за застраховането.

**VIІІ. ПРЕКРАТЯВАНЕ И САНКЦИИ.**

8.1. Настоящият договор се прекратява:

8.1.1. С изтичане на уговорения срок;

8.1.2. По взаимно съгласие, изразено писмено;

8.1.3. С изчерпване на финансовите средства по т. 3.1.

8.2. Договорът може да бъде прекратен след настъпването на два случая на неизплащане на застрахователното обезщетение в срок от страна на ЗАСТРАХОВАТЕЛЯ - с 15-дневно писмено предизвестие от страна на ВЪЗЛОЖИТЕЛЯ.

8.3. При забава на застрахователното обезщетение, продължила повече от 30 дни, ЗАСТРАХОВАТЕЛЯТ дължи на ВЪЗЛОЖИТЕЛЯ неустойка в размер на 0.5 (нула цяло и пет) на сто на ден, но не повече от 15 (петнадесет) на сто върху стойността на договора.

8.4. Договорът може да бъде прекратен с писмено уведомяване на Изпълнителя, когато Централен орган за покупки е провел процедура за възлагане на обществена поръчка със същия предмет, същата е приключила с подписано Рамково споразумение и условията по рамковото споразумение са икономически по-изгодни за Възложителя.

**ІХ. ОБЩИ РАЗПОРЕДБИ.**

9.1. При изпълнение на договора в условията на субсидиарност се прилагат Общите условия на ЗАСТРАХОВАТЕЛЯ, доколкото настоящия договор не предвижда друго.

9.2. Всички спорове, които могат да възникнат във връзка с настоящия договор, по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните трябва да решат чрез договаряне помежду си.

9.3. В случай на невъзможност за разрешаване на споровете по пътя на договарянето, те подлежат на разглеждане и решаване по съдебен ред от компетентния съгласно българското законодателство съд.

9.4. За неуредените с настоящия договор въпроси се прилагат действащите разпоредби на българското гражданско законодателство.

9.5. Всички съобщения и уведомления между страните по повод договора се извършват в писмена форма чрез факс, електронна поща, препоръчана поща с обратна разписка или куриерска служба.

9.6. Никоя от страните няма право да прехвърля свои права или задължения по договора на трети лица, без предварителното писмено съгласие на другата страна.

9.7. Настоящият договор се състави в два еднообразни екземпляра – един за ВЪЗЛОЖИТЕЛЯ и един за ЗАСТРАХОВАТЕЛЯ.

9.8. Неразделна част от този договор са следните приложения:

10.8.1. Техническа спецификация на ВЪЗЛОЖИТЕЛЯ – приложение № 1;

10.8.2. Техническо предложение на ЗАСТРАХОВАТЕЛЯ – приложение № 2;

10.8.3. Ценово предложение на ЗАСТРАХОВАТЕЛЯ – приложение № 3;

**ВЪЗЛОЖИТЕЛ: ИЗПЪЛНИТЕЛ:**

**...................................... ........................................**

**......................................**